SL Uradni list Evropske unije L 326/43

Pravilnik št. 59 Ekonomske komisije Združenih narodov za Evropo (UN/ECE) – Enotni predpisi o homologiranju nadomestnih sistemov za dušenje zvoka

1. PODROČJE UPORABE

Ta pravilnik vsebuje določila o homologiranju sistemov za dušenje zvoka ali njihovih sestavnih delov, ki jih je treba vgraditi v enega ali več določenih tipov motornih vozil kategorij M1 in N1 (1) kot nadomestne dele.

2. OPREDELITVE

V tem pravilniku:

2.1 „sistem za dušenje zvoka“ pomeni celoten sklop sestavnih delov, potrebnih za zmanjšanje hrupa, ki ga povzročata motor vozila in izpuh motorja vozila;

2.2 „del sistema za dušenje zvoka“ pomeni enega od ločenih sestavnih delov, ki skupaj tvorijo izpušni sistem (npr. dejanski dušilec zvoka, raztezna komora, resonator);

2.3 „različni tipi sistema za dušenje zvoka“ pomenijo sisteme za dušenje zvoka, ki se razlikujejo po bistvenih lastnostih, kot so:

2.3.1 sestavni deli z drugačno tovarniško ali blagovno znamko,

2.3.2 lastnosti materialov, ki tvorijo sestavni del, so različne ali se deli razlikujejo po obliki ali velikosti, sprememba v zvezi s prevlekami (prevleka s cinkom, aluminijem itd.) se ne šteje za spremembo vrste,

2.3.3 načini delovanja najmanj enega sestavnega dela se razlikujejo,

2.3.4 sestavni deli so različno kombinirani;

2.4 „nadomestni sistem za dušenje zvoka ali njegovi sestavni deli“ pomeni kateri koli del izpušnega sistema, opredeljenega v zgornjem odstavku 2.1, ki je namenjen za uporabo na vozilu, ki ni del tipa, vgrajenega v to vozilo, ko je bilo predloženo v homologacijo v skladu s tem pravilnikom.

2.5 „homologacija nadomestnega sistema za dušenje zvoka ali njegovih sestavnih delov“ pomeni homologacijo dela ali celotnega sistema za dušenje zvoka, ki se prilagaja enemu ali več določenim tipom motornih vozil, glede na omejitve ravni hrupa;

2.6 „tip vozila“ pomeni kategorijo motornih vozil, ki se ne razlikuje v tako bistvenih vidikih, kot so:

2.6.1 oblika in sestavni materiali karoserije (zlasti prostor za vgradnjo motorja in njegova zvočna izolacija),

2.6.2 dolžina in širina vozila,

2.6.3 tip motorja (na prisilni vžig, kompresijski vžig, dvo-ali štiritaktni, s premočrtnim ali krožnim gibanjem bata), število in prostornina valjev, število uplinjačev, razporeditev ventilov, največja moč motorja v konjskih močeh in ustrezno število vrtljajev motorja (obr./min) itd.

2.6.4 število in razmerje prestav, skupno razmerje prenosa moči,

2.6.5 število, tip in razporeditev izpušnih sistemov in

2.6.6 število, tip in razporeditev sesalnih sistemov.

3. VLOGA ZA PODELITEV HOMOLOGACIJE

3.1 Vlogo za podelitev homologacije nadomestnega sistema za dušenje zvoka ali njegovih sestavnih delov vloži proizvajalec ali njegov ustrezno pooblaščeni zastopnik.

3.2 Vlogi se priložijo spodaj navedeni dokumenti v treh izvodih in naslednji podatki:

3.2.1 opis tipa/tipov vozila, na podlagi katerega se sistem ali sestavni deli namestijo, glede na postavke iz zgornjega odstavka 2.6. Navedejo se številke in/ali simboli, ki opredeljujejo tip motorja in vozila, ter homologacijska številka tipa vozila, če je potrebno;

3.2.2 opis sestavljenega sistema za dušenje zvoka z navedbo relativne lege vsakega sestavnega dela, skupaj z navodili za vgradnjo;

3.2.3 podrobne risbe vsakega sestavnega dela za lažje nameščanje in identifikacijo ter specifikacija uporabljenega materiala.

3.3 Na zahtevo tehnične službe, ki opravlja homologacijske preskuse, predloži proizvajalec sistema za dušenje zvoka:

3.3.1 dva vzorca sistema ali sestavnih delov, predloženih v homologacijo;

3.3.2 vzorec izvirnega sistema za dušenje zvoka, s katerim je bilo opremljeno vozilo, ko je bilo predloženo v homologacijo;

3.3.3 vzorec tipa vozila, na katerega se namesti sistem: to vozilo mora, ko je merjena emisija hrupa po metodah, ki so opisane v odstavkih 3.1 in 3.2 Priloge 3 k Pravilniku št. 51, izpolnjevati naslednje pogoje:

3.3.3.1 raven hrupa med vožnjo ne sme presegati omejitve, ki je veljala za kategorijo zadevnih vozil takrat, ko je bila podeljena homologacija vozila kategorije, ki ji pripada; razen tega, ne sme za več kot 3 dB(A) presegati ravni hrupa, navedene v homologaciji tipa, ki mu vozilo pripada;

3.3.3.2 raven hrupa, ko vozilo miruje, ne sme presegati 3 dB(A) referenčne vrednosti, navedene v homologaciji tipa, ki mu vozilo pripada;

3.3.4 ločen motor, ki ima enako prostornino valja in moč kot zgoraj omenjeno vozilo.

4. OZNAKE

4.1 Vsak sestavni del nadomestnega sistema za dušenje zvoka, razen cevi in montažnega pribora, ima:

4.1.1 tovarniško ali blagovno znamko proizvajalca sistema ali njegovih sestavnih delov,

4.1.2 trgovsko oznako, ki jo zagotovi proizvajalec.

4.2 Te oznake so jasno čitljive in neizbrisne.

5. HOMOLOGACIJA

5.1 Če tip nadomestnega sistema za dušenje zvoka, predložen v homologacijo v skladu s tem pravilnikom, izpolnjuje pogoje iz spodnjega odstavka 6, se homologacija tega tipa podeli.

5.2 Homologacijska številka se določi za vsak homologiran tip. Prvi dve števki (zdaj 00 za Pravilnik v izvirni obliki) navajata spremembe, vključno z zadnjimi večjimi tehničnimi spremembami Pravilnika ob podelitvi homologacije. Ista pogodbenica ne sme dodeliti iste številke drugemu tipu nadomestnega sistema za dušenje zvoka ali sestavnemu delu istega tipa/tipov vozila.

5.3 Obvestilo o podelitvi ali zavrnitvi homologacije nadomestnega sistema za dušenje zvoka ali njegovih sestavnih delov, v skladu s tem pravilnikom, se predloži pogodbenicam Sporazuma, ki uporabljajo ta pravilnik, s sporočilom v obliki, ki je v skladu z vzorcem iz Priloge 1 k temu pravilniku, in z risbami sistema za dušenje zvoka ali sestavnih delov, ki jih predloži vložnik vloge za homologacijo v formatu, ki ni večji od A4 (210 x 297mm), ali zloženimi na ta format in v ustreznem merilu.

5.4 Na vsakem sestavnem delu sistema za dušenje zvoka, ki je v skladu s tipom, homologiranem v skladu s tem pravilnikom, je nameščena mednarodna homologacijska oznaka, sestavljena iz:

5.4.1 kroga, ki obkroža črko „E“, sledi ji številčna oznaka države, ki je podelila homologacijo (2);

5.4.2 številke tega pravilnika, ki ji sledi črka „R“, pomišljaja in homologacijske številke na desni strani kroga iz odstavka 5.4.1;

5.4.3 homologacijske številke in metode, uporabljene v homologacijskih preskusih, ki se navedeta v homologacijskem certifikatu.

5.5 Homologacijska oznaka je jasno čitljiva in neizbrisna, ko je sistem za dušenje zvoka vgrajen v vozilo.

5.6 Sestavni del je lahko označen z več homologacijskimi številkami, če je bil homologiran kot del več nadomestnih sistemov za dušenje zvoka; v tem primeru kroga ni treba ponoviti. V Prilogi 2 k temu pravilniku je primer namestitev homologacijske oznake.

6. SPECIFIKACIJE

6.1 Splošne specifikacije

6.1.1 Nadomestni izpušni sistem ali njegovi sestavni deli morajo biti oblikovani, izdelani in primerni za vgradnjo tako, da se zagotovi skladnost vozil s predpisi tega pravilnika ob normalnih pogojih uporabe, ne glede na kakršne koli tresljaje, ki bi jim lahko bilo izpostavljeno.

6.1.2 Sistem za dušenje zvoka ali njegovi sestavni deli morajo biti zasnovani, izdelani in primerni za vgradnjo tako, da je zagotovljena zadostna odpornost proti koroziji, ki ji je izpostavljen v zvezi s pogoji uporabe vozila.

6.2 Specifikacije v zvezi z ravnjo hrupa

6.2.1 Zvočna učinkovitost nadomestnega sistema za dušenje zvoka ali njegovih sestavnih delov se preveri z metodami, opisanimi v odstavkih 3.1 in 3.2 Priloge 3 k Pravilniku št. 51. Ko so nadomestni sistem za dušenje zvoka ali njegovi sestavni deli vgrajeni v vozilo, opisano v zgornjem odstavku 3.3.3, ravni hrupa, pridobljene z uporabo dveh metod (mirujoče in premikajoče se vozilo), izpolnjujejo enega od naslednjih pogojev:

6.2.1.1 ne presegajo vrednosti, pridobljene za zadevni tip vozila, ko je predložen v homologacijo,

6.2.1.2 ne presegajo ravni hrupa, izmerjenih na vozilu iz zgornjega odstavka 6.2.1, ko je to opremljeno z izpušnim sistemom za dušenje zvoka, ki ustreza tipu, vgrajenem v vozilo, ko je bilo predloženo v homologacijo.

6.3 Meritev zmogljivosti vozila

6.3.1 Nadomestni izpušni sistem ali njegovi sestavni deli morajo biti takšni, da se zagotovi primerljivost zmogljivosti vozila z zmogljivostjo, doseženo z izvirnim izpušnim sistemom ali njegovim sestavnim delom.

6.3.2 Nadomestni sistem za dušenje zvoka ali, odvisno od izbire proizvajalca, njegovi sestavni deli se primerjajo z izvirnim sistemom za dušenje zvoka ali sestavnimi deli, ki so tudi v novem stanju postopno vgrajeni v vozilo, omenjeno v zgornjem odstavku 3.3.3.

6.3.3 Preverjanje se izvaja z merjenjem protitlaka v skladu s spodnjim odstavkom 6.3.4. Vrednost, izmerjena z nadomestnim sistemom za dušenje zvoka, ne presega vrednosti, izmerjene z izvirnim standardiziranim sistemom za dušenje zvoka, za več kot 25 % v skladu s spodaj omenjenimi pogoji.

6.3.4 Preskusna metoda

6.3.4.1 Preskusna metoda na motorju

Meritve se izvajajo na motorju iz zgornjega odstavka 3.3.4, ki je spojen z dinamometrom. Pri popolnoma odprti dušilni loputi je treba preskusno napravo nastaviti tako, da doseženo(-a) število(-a) vrtljajev motorja ustreza(-jo) največji nazivni moči motorja. Razdalja od izpušnega kolektorja, na kateri se namesti tlačna izpušna odprtina, ki jo je treba uporabiti za meritev protitlaka, je opredeljena v Prilogi 4 k temu pravilniku.

6.3.4.2 Preskusna metoda na vozilu

Merjenje se izvaja na vozilu iz zgornjega odstavka 3.3.3.

Preskusi se izvajajo:

na cesti ali

na dinamometru z valji.

Pri popolnoma odprti dušilni loputi je treba motor obremeniti tako, da doseženo število vrtljajev motorja (S) ustreza največji nazivni moči motorja (število vrtljajev S).

Razdalja od izpušnega kolektorja, na kateri se namesti tlačna izpušna odprtina, ki jo je treba uporabiti za meritev protitlaka, je opredeljena v Prilogi 4 k temu pravilniku.

6.4 Dodatne specifikacije v zvezi sistemi za dušitev zvoka ali sestavnimi deli, napolnjenimi z vlaknastimi materiali

Vlaknasti materiali, ki absorbirajo zvok, se lahko uporabljajo v sistemih za dušenje zvoka ali sestavnih delih le, če so ustrezno oblikovani in izdelani tako, da je učinkovitost sistema v prometnih pogojih v skladu z zahtevami obstoječih pravilnikov. Tak sistem za dušenje zvoka se šteje za učinkovitega v prometnih pogojih, če izpušni plin ni v stiku z vlaknastimi materiali ali če je sistem za dušenje zvoka po odstranitvi vlaknastih absorbiranih materialov in preskusu na vozilu v skladu s postopki, opisanimi v odstavkih 3.1 in 3.2. Priloge 3 k Pravilniku št. 51, ravni zvočnega tlaka so v skladu s predpisi iz zgornjega odstavka 6.2.

Če ta pogoj ni izpolnjen, se celoten sistem za dušenje zvoka predloži pod dogovorjenimi pogoji, pri čemer se uporabi ena od treh namestitev in spodaj opisanih postopkov. Če se uporabi postopek, opisan v zgornjem odstavku 6.2.1.2, lahko predlagatelj vloge za homologacijo zahteva odstranitev ali kondicioniranje izvirnega sistema za dušenje zvoka.

6.4.1 Stalno obratovanje na razdalji 10 000 km

6.4.1.1 Približno polovica tega obratovanja je sestavljena iz mestne vožnje, druga polovica pa iz vožnje na dolge razdalje pri visoki hitrosti; stalno obratovanje na cesti se lahko nadomesti z ustreznim programom na preskusni progi.

6.4.1.2 Oba načina vrtenja motorja se morata večkrat izmenjati.

6.4.1.3 Celotni preskusni program mora vključevati najmanj 10 odmorov, ki trajajo najmanj tri ure, da se lahko ponazorijo mogoči učinki hlajenja in kakršne koli kondenzacije.

6.4.2 Kondicioniranje na preskusni napravi

6.4.2.1 Z uporabo standardne opreme in ob upoštevanju navodil proizvajalca vozila je treba dušilec zvoka namestiti na motor, ki je spojen z dinamometrom.

6.4.2.2 Preskus je treba opraviti v šestih šesturnih obdobjih z najmanj 12-urnim odmorom med vsakim obdobjem, da se lahko ponazorijo mogoči učinki hlajenja in kakršne koli kondenzacije.

6.4.2.3 Med vsakim šesturnim obdobjem se motor zažene pod naslednjimi pogoji: 1. pet minut v prostem teku; 2. enourno zaporedje pri 1/4 obremenitve s 3/4 največjega nazivnega števila vrtljajev (S); 3. enourno zaporedje pri 1/2 obremenitve s 3/4 največjega nazivnega števila vrtljajev (S); 4. 10-minutno zaporedje pri polni obremenitvi s 3/4 največjega nazivnega števila vrtljajev (S); 5. 15-minutno zaporedje pri 1/2 obremenitve z največjim nazivnim številom vrtljajev (S); 6. 30-minutno zaporedje pri 1/4 obremenitve z največjim nazivnim številom vrtljajev (S); Celotna dolžina šestih zaporedij: tri ure. Vsako obdobje mora vsebovati dve skupini od šestih zgoraj navedenih zaporedij.

6.4.2.4 Med preskusom se dušilec zvoka ne sme hladiti s prisilnim prezračevanjem, ki bi simuliralo običajno gibanje zraka okoli vozila. Kljub temu se sme na zahtevo proizvajalca dušilec zvoka hladiti, da se ne preseže vstopna temperatura plinov, ko vozilo obratuje pri najvišji hitrosti.

6.4.3 Kondicioniranje s pulziranjem

Izpušni sistem ali njegovi sestavni deli je vgrajen/so vgrajeni v vozilo iz zgornjega odstavka 3.3.3 ali motorja iz odstavka 3.3.4. V prejšnjem primeru mora biti vozilo nameščeno na dinamometer z valji in v drugem primeru mora biti motor nameščen na dinamometer. Preskusna naprava, ki je spodaj opisana, je nameščena na odprtino sistema za dušenje zvoka.

6.4.3.1 Preskusna naprava

Preskusna naprava, katere podrobna shema je prikazana v Prilogi 3 k temu pravilniku, mora biti nameščena na odprtino izpušnega sistema. Sprejemljiva je katera koli druga naprava, ki zagotavlja enakovredne rezultate.

6.4.3.2 Preskusni postopek

6.4.3.2.1 Preskusna naprava se nastavi tako, da je pretok izpušnih plinov izmenoma prekinjen in ponovno vzpostavljen s hitro delujočim ventilom v 2 500 ciklih.

6.4.3.2.2 Ventil se odpre, ko pritisk izpušnega plina, merjen najmanj pri 100 mm za vstopno prirobnico, doseže vrednost med 0,35 in 0,40 bara. Zaprt je, ko se ta pritisk ne razlikuje za več kot 10 % od ustaljene vrednosti, merjene pri odprtem ventilu.

6.4.3.2.3 Časovni rele se nastavi na čas trajanja izpuha plinov, ki izhaja iz predpisov iz zgornjega odstavka 6.4.2.2.

6.4.3.2.4 Število vrtljajev motorja je 75 % števila vrtljajev S, pri kateri, odvisno od proizvajalca, motor razvije največjo moč.

6.4.3.2.5 Moč, ki jo prikaže dinamometer, je 50 % polne moči, dosežene pri polno odprti dušilni loputi, merjeni pri 75 % števila vrtljajev motorja (S).

6.4.3.2.6 Med preskusom so zaprte morebitne drenažne odprtine.

6.4.3.2.7 Celotni preskus je treba končati v 48 urah. Če je potrebno, se izvede eno obdobje ohlajevanja po vsaki uri.

6.4.3.2.8 Po kondicioniranju se raven hrupa preveri v skladu z zgornjim odstavkom 6.2.

7. RAZŠIRITEV HOMOLOGACIJE

Proizvajalec sistema za dušenje zvoka ali ustrezno pooblaščeni zastopnik lahko zaprosi upravni organ, ki je podelil homologacijo sistemov za dušenje zvoka za enega ali več tipov vozil, za razširitev homologacije za druge tipe vozila. Ta postopek je opisan v zgornjem odstavku 3.

Obvestilo o razširitvi homologacije (ali zavrnitvi razširitve) se predloži pogodbenicam Sporazuma, ki uporabljajo ta pravilnik, v skladu s postopkom, navedenim v zgornjem odstavku 5.3.

8. SPREMEMEBA TIPA SISTEMA ZA DUŠENJE ZVOKA

8.1 Vsaka sprememba tipa nadomestnega sistema za dušenje zvoka se sporoči upravnemu organu, ki je podelil homologacijo tipa sistema za dušenje zvoka. Omenjeni organ lahko potem:

8.1.1 meni, da ni verjetno, da bodo spremembe precej škodljivo učinkovale, ali

8.1.2 zahteva nadaljnje poročilo o preskusu od tehnične službe, pristojne za opravljanje preskusov.

8.2 Potrditev ali zavrnitev homologacije, ki opredeljuje spremembe, se po postopku iz zgornjega odstavka 5.3 sporoči pogodbenicam Sporazuma, ki uporabljajo ta pravilnik.

9. SKLADNOST PROIZVODNJE

9.1 Kateri koli nadomestni sistem za dušenje zvoka ali njegov sestavni del, ki ima v skladu s tem pravilnikom nameščeno homologacijsko oznako, je v skladu s homologiranim sistemom za dušenje zvoka in izpolnjuje zahteve iz zgornjega odstavka 6.

9.2 Za preverjanje skladnosti iz zgornjega odstavka 9.1 se izvaja ustrezno spremljanje proizvodnje.

9.3 Imetnik homologacije mora zlasti:

9.3.1 zagotavljati, da obstajajo postopki za učinkovit nadzor kakovosti izdelkov;

9.3.2 imeti dostop do preskusne opreme, potrebne za preverjanje skladnosti z vsakim homologiranim tipom;

9.3.3 zagotavljati, da so rezultati preskusov zapisani in so priloženi dokumenti na voljo za obdobje, določeno v skladu z upravno službo;

9.3.4 analizirati rezultate vseh tipov izdelkov zaradi preverjanja in zagotavljanja stalnosti lastnosti izdelka, pri čemer je dopustno odstopanje industrijske proizvodnje;

9.3.5 zagotoviti, da se za vsak tip izdelka opravijo vsaj pregledi, določeni v odstavku 2 Priloge 5;

9.3.6 zagotoviti, da se po vsakem vzorčenju ali delih preskusa, ki dokazujejo neskladnost z zadevno vrsto preskusa, opravita nadaljnje vzorčenje in nadaljnji preskus. Pri tem se uporabijo vsi potrebni ukrepi za ponovno doseganje skladnosti proizvodnje teh izdelkov.

9.4 Pristojni organ, ki je podelil homologacijo, lahko kadar koli preveri ustreznost uporabljene metode nadzora skladnosti za vsako proizvodno enoto.

9.4.1 Pri vsakem takem pregledu se nadzorniku predloži proizvodna in preskusna dokumentacija.

9.4.2 Nadzornik lahko naključno izbrane vzorce preskusi v proizvajalčevem laboratoriju. Najmanjše število vzorcev se lahko določi v skladu z rezultati preverjanja, ki ga opravi proizvajalec.

9.4.3 Če je stopnja kakovosti nezadovoljiva ali če je treba potrditi veljavnost preskusov iz zgornjega odstavka 9.4.2, nadzornik izbere vzorce in jih pošlje tehnični službi, ki je opravila homologacijske preskuse.

9.4.4 Homologacijski organ lahko opravi kateri koli preskus iz tega pravilnika.

9.4.5 Pregledi, ki jih predpiše pristojni organ, se ponavadi opravljajo enkrat na dve leti. Če so rezultati pregleda negativni, pristojni organ zagotovi vse potrebne ukrepe za čim hitrejšo ponovno vzpostavitev skladnosti proizvodnje.

10. KAZNI ZA NESKLADNOST PROIZVODNJE

10.1 Homologacija, ki se podeli za tip sistema za dušenje zvoka v skladu s tem pravilnikom, se lahko prekliče, če niso izpolnjene zahteve iz zgornjega odstavka 9 ali če sistem za dušenje zvoka ali njegovi sestavni deli ne opravijo preskusov iz zgornjega odstavka 9.2.

10.2 Če pogodbenica Sporazuma, ki uporablja ta pravilnik, prekliče homologacijo, ki jo je prej podelila, o tem takoj obvesti druge pogodbenice Sporazuma, ki uporabljajo ta pravilnik, z izvodom homologacijskega certifikata, na koncu katerega je s podpisom in datumom z velikimi črkami napisano „HOMOLOGACIJA PREKLICANA“.

11. POPOLNO PRENEHANJE PROIZVODNJE

Če imetnik homologacije povsem preneha proizvajati tip nadomestnega sistema za dušenje zvoka ali njegovih sestavnih delov v skladu s tem pravilnikom, o tem obvesti organ, ki je podelil homologacijo. Po prejemu ustreznega sporočila ta organ obvesti druge pogodbenice Sporazuma, ki uporabljajo ta pravilnik, z izvodom homologacijskega certifikata, na koncu katerega je s podpisom in datumom z velikimi črkami napisano: „PRENEHANJE PROIZVODNJE“.

12. IMENA IN NASLOVI TEHNIČNIH SLUŽB, KI OPRAVLJAJO HOMOLOGACIJSKE PRESKUSE, TER UPRAVNIH ORGANOV

Pogodbenice Sporazuma, ki uporabljajo ta pravilnik, sekretariatu Združenih narodov sporočijo imena in naslove tehničnih služb, ki opravljajo homologacijske preskuse, ter upravnih organov, ki podeljujejo homologacijo in katerim se pošljejo certifikati, izdani v drugih državah, ki potrjujejo podelitev, zavrnitev ali preklic homologacije.

(1) Kategorija M: Vozila na motorni pogon z vsaj štirimi ali vsaj tremi kolesi, katerih največja dovoljena masa presega 1 tono in ki se uporabljajo za prevoz potnikov. (Zgibna vozila, sestavljena iz dveh neločljivih, vendar zgibnih delov, se štejejo za eno vozilo).

Kategorija M1: Vozila, ki se uporabljajo za prevoz potnikov in imajo največ osem sedežev, brez vozniškega sedeža.

Kategorija N: Vozila na motorni pogon z vsaj štirimi ali vsaj tremi kolesi, katerih največja dovoljena masa presega 1 tono in ki se uporabljajo za prevoz blaga.

Kategorija N1: Vozila za prevoz blaga, katerih največja dovoljena masa ne presega 3,5 tone.

V skladu z „Razvrstitvijo vozil“ iz Pravilnika št. 13 (E/ECE/324 – E/ECE/TRANS/505/Rev.1/dopolnitev 12/Rev.2, odstavek 5.2).

(2) 1 za Zvezno republiko Nemčijo, 2 za Francijo, 3 za Italijo, 4 za Nizozemsko, 5 za Švedsko; 6 za Belgijo, 7 za Madžarsko, 8 za Češko republiko, 9 za Španijo, 10 za Jugoslavijo, 11 za Združeno kraljestvo, 12 za Avstrijo, 13 za Luksemburg, 14 za Švico, 15 za Nemško demokratično republiko, 16 za Norveško, 17 za Finsko, 18 za Dansko, 19 za Romunijo, 20 za Poljsko in 21 za Portugalsko. Naslednje številčne oznake se dodelijo drugim državam v kronološkem zaporedju, po katerem ratificirajo ali pristopijo k Sporazumu o sprejetju enotnih pogojev za homologacijo in vzajemno priznavanje homologacij opreme in delov motornih vozil, ter generalni sekretar Združenih narodov tako dodeljene številčne oznake sporoči pogodbenicam Sporazuma.

PRILOGA 1 (Največji format: A4 (210 x 297 mm)) Ime homologacijskega organa Sporočilo o podelitvi homologacije (ali razširitvi ali zavrnitvi ali preklicu homologacije ali popolnem prenehanju proizvodnje) tipa nadomestnega sistema za dušenje zvoka ali njegovih sestavnih delov v skladu s Pravilnikom št. 59. Št. homologacije: 1. Tovarniška ali blagovna znamka sistema za dušenje zvoka: 2. Tip sistema za dušenje zvoka: 3. Ime in naslov proizvajalca: 4. Po potrebi ime in naslov zastopnika proizvajalca: 5. Kratek opis sistema za dušenje zvoka (z vlaknastim materialom/brez (1) vlaknastega materiala itd.): 6. Tovarniška ali blagovna znamka tipa vozila, ki mu je sistem dušenja zvoka namenjen: 7. Tip vozila, z začetkom od serijske številke: 8. Vrsta motorja: motor na prisilni vžig, motor na kompresijski vžig: 9. Cikli: dvotaktni, štiritaktni: 10. Prostornina valja: 11. Moč motorja (kW ECE): 12. Število prestav: 13. Uporabljena orodja: 14. Stopnja/stopnje prenosa pogona: 15. Največja moč: 16. Pogoji obremenitve vozila med preskusom: 17. Ravni hrupa: Vozilo med vožnjo: ………… dbA pri enakomerni hitrosti pred pospeševanjem na ………… km/h Vozilo miruje: ………… dbA, ko motor deluje pri ………… obr./min. 18. Vrednost protitlaka: 19. Predloženi sistem za dušenje zvoka : Za homologacijo o Za razširitev homologacije o 20. Tehnična služba, ki opravlja homologacijske preskuse: 21. Datum poročila, ki ga je izdala ta služba: 22. Številka poročila, ki ga je izdala ta služba: 23. Homologacija podeljena/zavrnjena (1) 24. Mesto homologacijske oznake na vozilu: 25. Kraj: 26. Datum: 27. Podpis: 28. Temu sporočilu so priloženi naslednji dokumenti z zgoraj navedeno homologacijsko številko: ………… risbe, skice in načrti sistema za dušenje zvoka ………… fotografije sistema za dušenje zvoka ………… seznam sestavnih delov sistema za dušenje zvoka z ustreznimi oznakami (1) Neustrezno prečrtati.

PRILOGA 2 NAMESTITEV HOMOLOGACIJSKE OZNAKE (glej odstavek 5.4 tega pravilnika) Zgornja homologacijska oznaka, nameščena na sestavni del sistema za dušenje zvoka, kaže, da je bil zadevni tip nadomestnega sistema za dušenje zvoka homologiran na Nizozemskem (E4) v skladu s Pravilnikom št. 59 in pod homologacijsko številko 002439. Prvi dve števki homologacijske številke pomenita, da je bila homologacija podeljena v skladu z zahtevami iz Pravilnika št. 59 v njegovi izvirni obliki.

PRILOGA 3 PREISKUSNA NAPRAVA

PRILOGA 4 MERILNE TOČKE – PROTITLAK Primeri mogočih merilnih točk za preskuse padca tlaka. Točna merilna točka je določena v poročilu o preskusu. Je na področju, kjer je pretok plina reden. Slika 1 Slika 2 (1) Slika 3 (1) Če ni mogoče, glejte sliko 3.